Jegyzőkönyv - kivonat

Készült: 2025. február 27. napon 15 órakor Kisbér Város Roma Nemzetiségi Önkormányzata Képviselő-testületének üléséről.

Kisbér Város Roma Nemzetiségi Önkormányzata Képviselő-testületének

14/2025. (II. 27.) KVRNÖKt. határozata

kérelemről

 Kisbér Város Roma Nemzetiségi Önkormányzatának Képviselő-testülete írásos kérelemmel fordul Kisbér Város Önkormányzata irányába az alábbi témakörökben:

 - Véncserdűlőbe és az Újszőlő utcában térfigyelő kamerák kihelyezése, az előkészítés érdekében ennek vizsgálata,

-az Újszőlő utca vonatkozásában egy ismételt gléderezést, a nagyobb gödrök murvával való feltöltését,

- valamint a Véncserdűlőbe egy fekvőrendőr kihelyezését.

Határidő: azonnal

Felelős: Biró Norbert elnök

Kisbér Város Roma Nemzetiségi Önkormányzata Képviselő-testületének

15/2025. (II. 27.) KVRNÖKt. határozata

Kisbér, Deák Ferenc utca 71. szám alatti bérlakásról

Kisbér Város Roma Nemzetiségi Önkormányzatának Képviselő-testülete írásos kérelemmel fordul Kisbér Város Önkormányzata irányába, hogy a Kisbér, Deák Ferenc utca 71. szám alatti ingatlan még bentlakó bérlői részére önkormányzati bérlakás kerüljön felajánlásra.

Határidő: azonnal

Felelős: Biró Norbert elnök

Kisbér Város Roma Nemzetiségi Önkormányzata Képviselő-testületének

17/2025. (II. 27.) KVRNÖKt. határozata

Közfoglalkoztatás megindításáról

Kisbér Város Roma Nemzetiségi Önkormányzatának Képviselő-testülete elrendeli a közfoglalkoztatási programban való részvételt 2 fő bevonásával. A program megvalósítására 2025. április 01-től 2025. október 31. napjáig terjedő időszakban kerül sor. Felkéri a Kisbéri Közös Önkormányzati Hivatalt a dokumentációk előkészítésére.

A közfoglalkoztatás során a 2 fő vonatkozásában köztisztasági feladat ellátását rendeli el, melyre vonatkozóan a közterületek beosztása válik szükségessé.

Megkereséssel él továbbá Kisbér Város Önkormányzata irányába, hogy az 1 havi közfoglalkoztatási bér megelőlegezését vállalja a 2 fő vonatkozásában annak megvalósíthatósága érdekében.

Határidő: azonnal

Felelős: Biró Norbert elnök

Kisbér Város Roma Nemzetiségi Önkormányzata Képviselő-testületének

19/2025. (II. 27.) KVRNÖKt. határozata

Támogatás igényléséről

Kisbér Város Roma Nemzetiségi Önkormányzatának Képviselő-testülete írásos kérelemmel fordul Kisbér Város Önkormányzata irányába, hogy a 2025 évi programterve megvalósításához 1.500.000 Ft összegű támogatási keretet igényeljen. Felhatalmazza az Elnököt a kérelem aláírására.

Határidő: azonnal

Felelős: Biró Norbert elnök